: Милано, Венеция, Загреб
НОВА ГОДИНА

Цена: 659лв
Тип: Екскурзия
Вид екскурзия: Автобусна
дестинация: Италия
град: Милано, Венеция, Загреб
продължителност: 6 дни
Екскурзията  е шестдневна и включва 1 нощувка със закуска в хотел 3 звезди в околностите на Загреб,  2 нощувки със закуски и вечери (включително вечеря на 31.12.2011) в хотел 3 звезди в Милано или околности, 1 нощувка със закуска в хотел 3 звезди в района на Венеция (Лидо ди Йезоло, района на Тревизо или Падуа) и разглеждане с екскурзовод забележителностите на Загреб, Милано, Верона и Венеция.

 ПРОГРАМА

 29.12.2011 - 05.00 ч. – хотел “Тримонциум” в Пловдив – трансфер Пловдив – София за тези, които желаят / 08.00 ч. – отпътуване от София – от автогара “Сердика” - бивш "Трафик Маркет" (между Централна жп гара София и Централна автогара София). Качването в автобуса започва в 07.30 ч. Вечерта – пристигане в хотела в околностите на Загреб. Настаняване. Нощувка.

30.12.2011 – Закуска. Сутринта – разглеждане на Загреб: старата част - квартала Градец, пл. “Йелачич”, ул. “Щросмайерово шеталище”, пл. “Св.Марко”, Катедралата, Парламента, Старото кметство, църквата “Св. Катерина”. В 11.30 ч – отпътуване за Милано. Вечерта – пристигане в хотела в Милано или околности. Настаняване. Вечеря. Нощувка.

31.12.2011 - Закуска. Разглеждане на Милано – Катедралата, галерията Виктор Емануил II, паметника на Леонардо да Винчи, Ла Скала (отвън), замъка Сфорца (отвън). Свободен следобед. Завръщане в хотела. Вечеря в хотела (включена в цената) – вечерята е без напитки, ресторантът на хотела работи до 21h45. Посрещане на Новата година в Милано, на площада пред Катедралата.  Нощувка.

01.01.2012 - Закуска. Около 11.00 ч  - отпътуване за района на Венеция. По пътя -   разглеждане на Верона  (пл. „Бра”, Арена ди Верона, къщата на Жулиета, „Виа Мацини”, пл. „Ербе”). Вечерта – пристигане в хотела в Лидо ди Йезоло или района на Тревизо или Падуа. Нощувка.

02.01.2012 - Закуска. Разглеждане забележителностите на Венеция: разходка с корабче от Пунта Сабиони до пл. „Сан Марко” (цената на билета за корабчето не е включена в пакетната цена на екскурзията), посещение на историческия център на Венеция: площад „Сан Марко”, базиликата „Сан Марко”, Двореца на дожите (отвън). Вечерта – отпътуване за България. Нощен преход.

03.01.2012 - В късния следобед - пристигане в България.

